د پروان ولایت د افغانی سرې میاشتې نماینده ګۍ په ریاست او د روغتیایی ثابت کلینیک په انګړ کې د ( نوی نیالګی کېنوٸ، د زړو پالنه وکړٸ) تر عنوان لاندې د مثمرو نیالګیو د کېنولو کمپاین ترسره شو! نن دوشنبه د روان ١٤٤٤ سپوږمیزکال د شعبان المعظم میاشتې پر ١٤ مه چې د ۱۴۰۱ لمریزکال د کب میاشتې له ١٥ مې نېټې سره سمون لری د پروان ولایت د افغانی سرې میاشتې نماینده ګۍ په ریاست او د روغتیایی ثابت کلینیک په انګړ کې د ( نوی نیالګی کېنوٸ، د زړو پالنه وکړٸ) تر عنوان لاندې د مثمرو نیالګیو د کېنولو کمپاین د نوموړې نماینده ګۍ د رٸیس ښاغلی ملا شمس الحق صادق صاحب ترڅنګ د کارکوونکو او رضاکارانو په شتون کې ترسره شو چې د یاد کمپاین په جریان کې شاوخوا ٦٠ اصله مختلف النوع مثمر نیالګی د نماینده ګۍ او روغتیایی ثابت کلینیک په انګړ کې د کارکوونکو او رضاکارانو له لوری کېنول شوه چې د نوموړو نیالګیو کېنول به د چاپیریال د پاکېدو ترڅنګ د محیط د زرغونېدو لامل هم شی. ښاغلی رٸیس صاحب د خپلو خبرو په ترڅ کې کارکوونکو او رضاکارانو ته د نیالګیو د کېنولو په اهمیت خبرې وکړې او تاکید یې وکړ چې د نیالګیو د کېنولو ترڅنګ باید هر یو هڅه وکړی چې د نوموړو نیالګیو په سم ډول پالنه هم وکړی ترڅو په ښه ډول نتیجه وکړی او چاپیریال هم ورسره زرغون شی. د پروان ولایت د افغانی سرې میاشتې نماینده ګۍ ریاست د نشراتو مدیریت